CELEX: 31998D0522
Language: bg
Date: 1998-06-17 00:00:00
Title: Решение на Комисията от 17 юни 1998 година относно общ технически регламент за изискванията за приемници за Европейската система за персонално повикване (ERMES) (второ издание) (нотифицирано под номер С(1998) 1615)Текст от значение за ЕИП.

13/ 24
            
            
               BG
            
            
               Официален вестник на Европейския съюз
            
            
               18
            
         31998D0522
   
               L 232/25
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 17 юни 1998 година
   относно общ технически регламент за изискванията за приемници за Европейската система за персонално повикване (ERMES) (второ издание)
   (нотифицирано под номер С(1998) 1615)
   (текст от значение за ЕИП)
   (98/522/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 98/13/EО на Европейския парламент и на Съвета от 12 февруари 1998 г. относно крайните далекосъобщителни устройства и спътниковите земни станции, включително и взаимното признаване на тяхното съответствие (1),
   като има предвид, че Комисията е приела мерки за идентифициране вида крайни устройства, за които се изисква общ технически регламент, а също и свързаното с това заявление за обхват;
   като има предвид, че трябва да бъдат приети съответните хармонизирани стандарти или части от тях, прилагащи основните изисквания, които трябва да бъдат трансформирани в общ технически регламент;
   като има предвид, че, за да се гарантира непрекъснатост на достъпа до пазарите за производителите, е необходимо да се въведат преходни договорености относно системите, одобрени в съответствие с Решение 95/290/ЕО на Комисията (2);
   като има предвид, че общият технически регламент, приет в настоящото решение, е в съответствие със становището на Комитета за одобрение на крайните устройства (АСТЕ),
   ПРИЕ НАСТОЯЩОТО РЕШЕНИЕ:
   Член 1
   1.   Това решение се прилага по отношение крайните устройства, предназначени за свързване към общоевропейската земна система за персонално повикване, известна като Европейската система за персонално повикване (ERMES) и попадащи в обхвата на хармонизирания стандарт, определен в член 2, параграф 1.
   2.   Това решение установява общ технически регламент относно изискванията за приемници за крайните устройства на ERMES.
   Член 2
   1.   Общият технически регламент включва хармонизирания стандарт, изготвен от съответния орган по стандартизация, като прилага, доколкото е възможно, съществените изисквания, посочени в член 5, букви г), д), е) и ж) от Директива 98/13/EО. Позоваване на стандарта е изложено в приложението.
   2.   Крайните устройства, предмет на настоящото решение, отговарят на общия технически регламент, посочен в параграф 1, на съществените изисквания, посочени в член 5, букви а) и б) от Директива 98/13/ЕО, и на изискванията на всички други приложими директиви, и по-специално Директиви 73/23/ЕИО (3) и 89/336/ЕИО на Съвета (4).
   Член 3
   По отношение на крайните устройства, предмет на член 1, параграф 1 от настоящото решение, нотифицираните органи, определени за осъществяването на процедурите, посочени в член 10 от Директива 98/13/ЕО, използват или гарантират използването на хармонизирания стандарт, посочен в приложението, в срок от дванадесет месеца след влизането в сила на това решение.
   Член 4
   1.   Решение 95/290/ЕО се отменя 12 месеца след влизането в сила на настоящото решение.
   2.   Крайните устройства, одобрени в съответствие с Решение 95/290/ЕО, могат да продължават да бъдат пускани на пазара и пускани в действие.
   Член 5
   Адресати на настоящото решение са държавите-членки.
   
      Съставено в Брюксел на 17 юни 1998 година.
      
         
            За Комисията
         
         Martin BANGEMANN
         
         
            Член на Комисията
         
      
   
   
      (1)  ОВ L 74, 12.3.1998 г., стр. 1.
   
      (2)  ОВ L 181, 2.8.1995 г., стр. 21.
   
      (3)  ОВ L 77, 26.3.1973 г., стр. 29.
   
      (4)  ОВ L 139, 23.5.1989 г., стр. 19.
   ПРИЛОЖЕНИЕ
   Позоваване на приложимия хармонизиран стандарт
   Хармонизираният стандарт, посочен в член 2 от решението, е:
   Radio equipment and systems (RES);
   Enhanced Radio Message System (ERMES);
   Receiver requirements
   (Радиосъоръжения и системи (RES); Европейската система за персонално повикване (ERMES); изисквания за приемниците)
   ETSI
   Европейски институт за стандарти в далекосъобщенията
   Секретариат на ETSI
   TBR 7 — второ издание — октомври 1997 г.
   (с изключение на въведението)
   Допълнителна информация
   Европейският институт за стандарти в далекосъобщенията е признат в съответствие с Директива 83/189/EИО на Съвета (1).
   Посоченият по-горе хармонизиран стандарт е създаден в съответствие с мандат, предоставен в съответствие със съответните процедури, предвидени в Директива 83/189/EИО на Съвета.
   Пълният текст на хармонизирания стандарт, посочен по-горе, може да бъде получен от:
   
      
   
               
                           Европейски институт за стандарти в далекосъобщенията
                        
                     
                           650, route des Lucioles
                        
                     
                           F-06921 Sophia Antipolis Cedex
                        
                     
            
               
                           Европейска комисия
                        
                     
                           DG XIII/A/2 — (BU 31, 1/7)
                        
                     
                           Rue de la Loi/Wetstraat 200
                        
                     
                           B-1049 Brussels
                        
                     
         или от всяка друга организация, която е натоварена със задачата да Предпага ETSI стандартите, списък oт които може да бъде намерен в Интернет на адрес www.ispo.cec.be.
   
      (1)  ОВ L 109, 26.4.1983 г., стр. 8.